ROMANIA

JUDEŢUL HUNEDOARA

#### MUNICIPIUL DEVA

PRIMARUL

###### **REFERAT DE APROBARE**

la proiectul de hotărâre privind modificarea organigramei și a statului de funcții pentru

Centrul Cultural “Drăgan Muntean” Deva

În prezent organigrama, statul de funcții și Regulamentul de organizare și funcționare pentru Centrul Cultural “Drăgan Muntean” Deva din subordinea Consiliului local Deva sunt aprobate prin Hotărârea Consiliului local nr.57/2021, cu modificările și completările ulterioare.

Având în vedere necesitatea efectuării reparațiilor și lucrărilor de întreținere ale sediului, pentru a putea îndeplini agenda culturală aprobată pe anul 2022, este necesară suplimentarea numărului de posturi din Compartimentul administrativ al Centrului Cultural „Drăgan Muntean” Deva.

În cursul anului 2020, în cadrul ”Serviciului administrarea domeniului public și privat” din Direcția Deva 2020 a aparatului de specialitate al Primarului municipiului Deva au fost preluate mai multe posturi printre care și două posturi de Muncitor calificat, treapta I, cu calificare tâmplărie și cu calificare instalator, din cadrul Centrului Cultural „Drăgan Muntean” Deva, pentru a desfășura diverse lucrări administrative.

Având în vedere experiența celor două persoane în lucrările privind:

- buna funcționare a scenei din sala de spectacole, reparații curente a mobilierului - pentru persoana cu calificare de tâmplar ;

- întreținerea și remedierea defecțiunilor instalațiilor de apă - pentru persoana cu calificare de instalator ;

Ținând cont de calificările celor două persoane, respectiv tâmplar și instalator, care ar fi extrem de utile desfășurării activității curente a Centrului Cultural Drăgan Muntean, propun preluarea următoarelor posturi din cadrul Compartimentului administrarea domeniului public și privat - ”Serviciului administrare domeniului public și privat” din Direcția Deva 2020 a aparatului de specialitate al Primarului municipiului Deva, în cadrul Compartimentului administrativ al Centrului Cultural „Drăgan Muntean” Deva, astfel:

1. Postul de muncitor calificat treapta I - calificare tâmplar

2. Postul de muncitor calificat treapta I - calificare instalator

Preluarea celor două posturi de muncitor calificat, trapta I se va face cu acordul titularilor pe posturi și se încadrează în cheltuielile de personal aprobate pe anul 2022.

Totodată propun transformarea unui post de Referent de specialitatea, grad IA din cadrul ”Compartimentului proiecte și programe culturale”, devenit vacant la data de 01.02.2022, în post de Referent de specialitate, grad II pentru a face mai accesibile condițiile de ocupare în ceea ce privește vechimea în specialitatea studiilor.

Preluarea celor două posturi și transformarea postului vacant vor duce la modificarea organigramei și statului de funcții, drept pentru care propun Consiliului local Deva aprobarea hotărârii în forma prezentată.

Menționez că organigramele pentru aparatul de specialitate al Primarului municipiului Deva si pentru institutiile publice din subordinea Consiliului local Deva se încadrează în numărul maxim de posturi comunicat de Instituţia Prefectului Judeţului Hunedoara prin adresa nr.3188/15.04.2021, înregistrată la Primăria municipiului Deva sub numărul 42.422/19.04.2021.

**PRIMAR,**

Nicolae – Florin Oancea